CELEX: 32014R1353
Language: da
Date: 2014-12-15 00:00:00
Title: Kommissionens gennemførelsesforordning (EU) nr. 1353/2014 af 15. december 2014 om ændring af gennemførelsesforordning (EU) nr. 1156/2012 om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet

19.12.2014   
            
            
               DA
            
            
               Den Europæiske Unions Tidende
            
            
               L 365/70
            
         KOMMISSIONENS GENNEMFØRELSESFORORDNING (EU) Nr. 1353/2014
   af 15. december 2014
   om ændring af gennemførelsesforordning (EU) nr. 1156/2012 om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2011/16/EU af 15. februar 2011 om administrativt samarbejde på beskatningsområdet og om ophævelse af direktiv 77/799/EØF (1), særlig artikel 20, stk. 4, og
   ud fra følgende betragtninger:
   
               (1)
            
            
               I henhold til direktiv 2011/16/EU skal udveksling af oplysninger på beskatningsområdet foregå ved hjælp af standardformularer og elektroniske formater.
            
         
               (2)
            
            
               Standardformularer til udveksling af oplysninger i forbindelse med anmodning, spontan udveksling af oplysninger, meddelelser og feedbackoplysninger skal være i overensstemmelse med bilag I-IV til Kommissionens gennemførelsesforordning (EU) nr. 1156/2012 (2).
            
         
               (3)
            
            
               Der skal anvendes et elektronisk format til obligatorisk automatisk udveksling af oplysninger om visse kategorier af indkomst og kapital, der er baseret på det eksisterende elektroniske format i henhold til artikel 9 i Rådets direktiv 2003/48/EF (3).
            
         
               (4)
            
            
               Forordning (EU) nr. 1156/2012 bør ændres i overensstemmelse hermed.
            
         
               (5)
            
            
               Ændringerne bør anvendes fra den 1. januar 2015 i overensstemmelse med artikel 29, stk. 1, i direktiv 2011/16/EU for så vidt angår ikrafttrædelsen af de love og administrative bestemmelser i medlemsstaterne, der er nødvendige for at efterkomme direktivets artikel 8 om obligatorisk automatisk udveksling af oplysninger.
            
         
               (6)
            
            
               Foranstaltningerne i denne forordning er i overensstemmelse med udtalelse fra Udvalget for Administrativt Samarbejde på Beskatningsområdet —
            
         VEDTAGET DENNE FORORDNING:
   Artikel 1
   I forordning (EU) nr. 1156/2012 foretages følgende ændringer:
   
               1)
            
            
               Som artikel 1a indsættes:
               »Artikel 1a
               Det elektroniske format, der anvendes i forbindelse med den obligatoriske automatiske udveksling af oplysninger i henhold til artikel 8, stk. 1, i direktiv 2011/16/EU, skal indeholde de felter, der er omhandlet i bilag V til denne forordning.«
            
         
               2)
            
            
               Som bilag V til forordning (EU) nr. 1156/2012 indsættes bilaget til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. december 2014.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 64 af 11.3.2011, s. 1.
   
      (2)  Kommissionens gennemførelsesforordning (EU) nr. 1156/2012 af 6. december 2012 om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet (EUT L 335 af 7.12.2012, s. 42).
   
      (3)  Rådets direktiv 2003/48/EF af 3. juni 2003 om beskatning af indtægter fra opsparing i form af rentebetalinger (EUT L 157 af 26.6.2003. s. 38).
   
      BILAG
      
         
            »BILAG V
            Elektronisk format, jf. artikel 1a
            De elektroniske formater, der anvendes i forbindelse med obligatorisk automatisk udveksling af information i henhold til artikel 8 i direktiv 2011/16/EU, skal overholde følgende træstruktur og indeholde følgende klasser af elementer (1):
            
                        a)
                     
                     
                        Hvad angår den overordnede meddelelse:
                        
                  
                        b)
                     
                     
                        Hvad angår teksten til meddelelse af oplysninger om lønindkomst eller bestyrelseshonorarer:
                        
                  
                        c)
                     
                     
                        Hvad angår teksten til meddelelse af oplysninger om pensioner:
                        
                  
                        d)
                     
                     
                        Hvad angår teksten til meddelelse af oplysninger om livsforsikringsprodukter:
                        
                  
                        e)
                     
                     
                        Hvad angår teksten til meddelelse af oplysninger om ejendomsret til eller indtægt fra fast ejendom:
                        
                  
                        f)
                     
                     
                        Hvad angår teksten i de tilfælde, hvor der ikke skal meddeles nogen oplysninger i forbindelse med en specifik kategori:
                        
                  
                        g)
                     
                     
                        Hvad angår teksten til en kvittering for modtagelsen af oplysningerne i en specifik kategori:
                         «
                  
      
      
         (1)  Bemærk, at det kun er de felter, der rent faktisk er tilgængelige og finder anvendelse i forbindelse med en given sag, der behøver fremgå af det elektroniske format.